O‘zbekiston qiymati 7,2 mln AQSh dollarilik olma eksport qilgan. Foto: Nitr/stock.adobe.com 2022 yilning yanvar-sentabr oylarida O‘zbekiston 7 ta davlatga qiymati 7,2 mln AQSh dollariga teng bo‘lgan 18,3 ming tonna olma eksport qilgan. Davlat statistika qo‘mitasi ma’lumotlariga ko‘ra, olma eksporti 2021 yilning mos davri bilan solishtirilganda 9,3 ming tonnaga oshgan. 2022 yilning 9 oyida O‘zbekiston eng ko‘p olma eksport qilgan davlatlar orasida Qozog‘iston birinchi o‘rinni egallab turibdi – 12,6 ming tonna. Ushbu ko‘rsatkich qolgan davlatlar kesimida quyidagicha ko‘rinish oldi: Rossiya – 4,1 ming tonna;   Qirg‘iziston – 1,4 ming tonna;   Turkmaniston – 163 tonna. 2022 yilning 9 oyida xorijga eng ko‘p olma eksport qilgan hududlar: Farg‘ona viloyati – 4,8 ming tonna;   Xorazm viloyati – 4,5 ming tonna;   Toshkent viloyati – 1,8 ming tonna.